Gw mau tau Penghentian penganiayaan orang Buddha dari Thích Quảng Đức. Jelasin dalam bahasa melayu

Pampasan untuk waris dan keluarga korban penembakan Hue dan penghukuman para pelaku

Meskipun demikian, Diem tetap tidak mahu memenuhi tuntutan Buddhis, sehingga frekuensi protes pun meningkat.

Sami Thich Quang Duc membakar diri beliau di atas jalan di bandar Saigon pada 11 Jun 1963. Pada hari tersebut beliau dan 350 sami Buddha yang lain berarak beramai-ramai membawa sepanduk bertulis yang mengecam polisi-polisi pemerintah Diệm terhadap penganut Buddha serta menuntut kesamarataan beragama dalamkalangan Republik Vietnam. Seorang sami yang lain menawarkan diri pada asalnya untuk membakar diri sebagai ganti, namun Đức tetap dipilih kerana lebih alim atau tua. Setibanya di persimpangan jalan berhampiran Istana Presiden, Sami Thich Quang Duc keluar dari kereta yang dinaikinya. Seorang sami lain meletakkan bantal di atas jalan di mana Duc duduk bersila di atasnya dan bertafakur. Seorang lagi sami menuangkan 5 galon minyak petrol ke atas tubuh Duc sambil beliau mengucap mantera memuji Buddha, sebelum Duc menyalakan mancis dan membakar dirinya.

Thich Quang Duc terbakar dengan marak tetapi menurut saksi yang hadir beliau langsung tidak bergerak dari kedudukannya mahupun bersuara. Semasa beliau terbakar pihak polis cuba memadamkan api tetapi sami-sami yang berarak berjaya menghalang mereka. Apabila api semakin marak orang ramai dan juga beberapa orang polis mula sebak menyembah Thich Quang Duc yang sudah hangus terbakar. Seorang sami berucap kepada orang ramai (dalam bahasa-bahasa Inggeris dan Vietnam) berkata: "seorang sami Buddha membakar dirinya sehingga mati. Sami ini telah mati menjadi martir." Selepas 10 minit api terpadam dengan sendirinya. Mayat Duc dibalut dengan kain kuning dibawa ke Tokong Xá Lợi di pusat Saigon oleh sami-sami yang lain untuk dibakar dengan sempurna. Rombongan pelajar yang berada di depan tokong tersebut membawa sepanduk menyatakan "seorang Sami Buddha membakar dirinya untuk lima permintaan kami."

Sepucuk surat ditulis Duc sebagai warkah terakhirnya dibacakan tidak lama sepeas kematian beliau:

Lapan hari kemudian jasad Thich Quang Duc dibakar sekali lagi dalam sebuah upacara pengebumian beliau. Suatu keajaiban berlaku di mana jantung beliau tidak terbakar walaupun bahagian tubuh beliau yang lain terbakar menjadi abu. Para penganut Buddha Vietnam percaya ini petanda beliau seorang yang berjiwa suci, maka beliau diangkat menjadi seorang Bodhisattva (Bồ Tát), sebuah pangkat seakan wali dalam agama Buddha. Jantung tersebut dijadikan suatu peninggalan yang kini disimpan dalam Tokong Xá Lợi. Beribu-ribu warga Saigon juga mengaku melihat wajah Buddha menangis di atas langit pada petang hari kematian Duc.

Pihak pemerintah Vietnam Selatan sendiri cuba merampas abu dan jantung beliau tetapi tidak berjaya. Pelbagai taktik digunakan pemerintahan Diệm untuk menghalang penganut Buddha dari bangkit mementang kerajaan. Gambar yang diambil oleh Malcolm Browne menjadi tersebar ke seluruh dunia lalu menjadi simbol penentangan terhadap rejim Diệm; Malcolm sendiri memenangi Hadiah Pulitzer dalam kategori Gambar Tahunan Terbaik atas impak penangkapan gambar tersebut.